b'\n_START_ARTICLE_\nMicrosoft Windows\n_START_SECTION_\nWindows 1.x\n_START_PARAGRAPH_\nPirmoji Windows versija: 16 spalv\xc5\xb3, langai nepersidengia, ma\xc5\xbeai program\xc5\xb3, nieko pana\xc5\xa1aus, k\xc4\x85 dabar vadiname darbalaukiu. Veikia tik kaip MS-DOS papildymas.\n_START_SECTION_\nWindows 2.x\n_START_PARAGRAPH_\nAntroji Windows karta. Atsirado persidengiantys langai, \xe2\x80\x9eMaximize\xe2\x80\x9c/\xe2\x80\x9eMinimize\xe2\x80\x9c s\xc4\x85vokos. Veikia tik kaip MS-DOS papildymas.\n_START_SECTION_\nWindows 3.x\n_START_PARAGRAPH_\nTre\xc4\x8dioji Windows karta. Vis ne tokia savaranki\xc5\xa1ka kaip ateinan\xc4\x8dios, ta\xc4\x8diau daug patogesn\xc4\x97: prad\xc4\x97jo atsirasti darbui tinkle skirtos galimyb\xc4\x97s, darbalaukis tampa ka\xc5\xbekuo pana\xc5\xa1esniu \xc4\xaf tai, k\xc4\x85 mes dabar naudojam, dalis MS-DOS program\xc5\xb3 nuo \xc5\xa1iol gali veikti Windows languose (anks\xc4\x8diau to nebuvo). Atsirado nemirtingas Solitaire \xc5\xbeaidimas, bei \xc5\xa1iuolaiki\xc5\xa1kas Control Panel. Daug didesnis ekrano spalv\xc5\xb3 palaikymas, nei buvo anks\xc4\x8diau.\n_START_SECTION_\nWindows 95\n_START_PARAGRAPH_\nKetvirtoji Windows karta, atne\xc5\xa1usi \xc4\xaf pasaul\xc4\xaf i\xc5\xa1 esm\xc4\x97s ma\xc5\xbeai kuo nuo jos pasirodymo pasikeitus\xc4\xaf darbalauk\xc4\xaf. Skirtingai nei prie\xc5\xa1 tai buvusios Windows kartos\xc2\xa0\xe2\x80\x93 tai savaranki\xc5\xa1ka operacin\xc4\x97 sistema (bet dar glaud\xc5\xbeiai susijusi su MS-DOS).\n_START_SECTION_\nWindows 98\n_START_PARAGRAPH_\nGlaud\xc5\xbeiai integruotas \xc4\xaf sistem\xc4\x85 Microsoft Internet Explorer, bei kit\xc5\xb3 nar\xc5\xa1ykli\xc5\xb3 neskub\xc4\x97jimas tinkamai reaguoti \xc4\xaf tai, padar\xc4\x97 taip, kad nuo to laiko \xc5\xa1i nar\xc5\xa1ykl\xc4\x97 u\xc5\xbeima gana geras pozicijas interneto nar\xc5\xa1ykli\xc5\xb3 rinkoje. Atsirado integruotas DVD, interneto prieigos dalinimosi palaikymas. Nors ir daug pakeitim\xc5\xb3, ta\xc4\x8diau \xc5\xa1i operacin\xc4\x97 sistema dar daug kuo susijusi su MS-DOS.\n_START_SECTION_\nWindows NT 3.51\n_START_PARAGRAPH_\nSkirtingai nei prie\xc5\xa1 tai buvusios Windows versijos, \xc5\xa1i yra paremta visi\xc5\xa1kai kitokiu, daug stabilesniu, NT branduoliu (prie\xc5\xa1 tai buvusios Windows versijos ilgai veikdamos da\xc5\xbenai nustodavo veikti, be jokios prie\xc5\xbeasties)._NEWLINE_NT branduolys ypatingas tuo, kad gali veikti \xc4\xafvairiose procesori\xc5\xb3 architekt\xc5\xabrose (\xc5\xbeinoma, jei OS yra sukompiliuota jai), be to, n\xc4\x97ra jokios b\xc5\xabtinyb\xc4\x97s \xc4\xafdiegti tame pa\xc4\x8diame kompiuteryje MS-DOS._NEWLINE_Nors \xc5\xa1ios \xc5\xa1eimos operacin\xc4\x97s sistemos buvo i\xc5\xa1leistos tais pa\xc4\x8diais metais kaip Windows 95, ta\xc4\x8diau NT 3.51 visgi pasi\xc5\xbeym\xc4\x97jo \xc5\xa1iek tiek senovi\xc5\xa1ku darbalaukiu (pana\xc5\xa1iu \xc4\xaf Windows 3.11). Microsoft\xe2\x80\x99o \xc5\xbead\xc4\x97tas darbalaukio atnaujinimas nors ir buvo pasiek\xc4\x99s beta stadij\xc4\x85, ta\xc4\x8diau taip ir nebuvo i\xc5\xa1leistas._NEWLINE_Pirmoji NT branduoliu paremta operacin\xc4\x97 sistema pasirod\xc4\x97 1993 metais. Ji buvo \xc5\xbeymima 3.1 (nes tuo metu buvo kaip tik pasirod\xc4\x99s kitas MS produktas su analogi\xc5\xa1ka versija). NT branduoliu paremta operacin\xc4\x97 sistema buvo prad\xc4\x97ta kurti kaip OS/2 3.0, ta\xc4\x8diau d\xc4\x97l MS bei IBM nesutarim\xc5\xb3 tai tapo atskiru produktu.\n_START_SECTION_\nWindows NT 4\n_START_PARAGRAPH_\nKita Windows NT karta. Did\xc5\xbeiausias skirtumas\xc2\xa0\xe2\x80\x93 atsinaujin\xc4\x99s darbalaukis. Taip pat buvo i\xc5\xa1leista daugyb\xc4\x97 atnaujinim\xc5\xb3, skirt\xc5\xb3 darbui internete supaprastinti bei naudoti OS serveriuose.\n_START_SECTION_\nWindows 2000\n_START_PARAGRAPH_\nI\xc5\xa1 prad\xc5\xbei\xc5\xb3 planuota kaip nam\xc5\xb3 vartotojams skirta operacin\xc4\x97 sistema, i\xc5\xa1leid\xc5\xbeiama kaip verslo vartotojams skirta sistema.\n_START_SECTION_\nWindows ME (Millenium Edition)\n_START_PARAGRAPH_\nPaskutin\xc4\x97 MS-DOS pagrindu sukurta operacin\xc4\x97 sistema. Skirta nam\xc5\xb3 vartotojams.\n_START_SECTION_\nWindows XP\n_START_PARAGRAPH_\nPer 5 pirmus metus buvo parduota apie 400 milijon\xc5\xb3 sistemos kopij\xc5\xb3. Iki 2014\xc2\xa0m. baland\xc5\xbeio \xc5\xa1is skai\xc4\x8dius perkop\xc4\x97 milijard\xc4\x85._NEWLINE_2014\xc2\xa0m. baland\xc5\xbeio 8 d. Microsoft nutrauk\xc4\x97 Windows XP palaikym\xc4\x85.\n_START_SECTION_\nWindows Server 2003\n_START_PARAGRAPH_\nXP pagrindu paremta operacin\xc4\x97 sistema, kurios branduolys yra optimizuotas veikimui interneto serveriuose.\n_START_SECTION_\nWindows Vista\n_START_PARAGRAPH_\nMicrosoft operacin\xc4\x97 sistema, turinti 6 versijas. Iki oficialaus pavadinimo paskelbimo buvo naudojamas kodinis pavadinimas\xc2\xa0Windows Longhorn.\n_START_SECTION_\nWindows Server 2008\n_START_PARAGRAPH_\nVista pagrindu paremta operacin\xc4\x97 sistema, kurios branduolys optimizuotas veikimui interneto serveriuose._NEWLINE_Kodinis pavadinimas\xc2\xa0\xe2\x80\x93 Windows Server Codename \xe2\x80\x9eLonghorn\xe2\x80\x9c.\n_START_SECTION_\nWindows 7\n_START_PARAGRAPH_\nLabiausiai naudojama operacin\xc4\x97 sistema (pagal \xe2\x80\x9eNet Applications\xe2\x80\x9c duomenis 2014\xc2\xa0m.). Ankstesni kodiniai pavadinimai\xc2\xa0Blackcomb\xc2\xa0ir\xc2\xa0Viena. I\xc5\xa1leista sistema tur\xc4\x97jo daug nauj\xc5\xb3 funkcij\xc5\xb3\xc2\xa0\xe2\x80\x93 atnaujintas Windows Aero, Jump Lists, pagerinta meniu juosta ir t. t.\n_START_SECTION_\nWindows 8\n_START_PARAGRAPH_\nMicrosoft Windows versija, panaikinusi \xe2\x80\x9ePrad\xc4\x97ti\xe2\x80\x9c meniu ir pakeitus j\xc4\xaf \xe2\x80\x9ePrad\xc5\xbeios (Metro)\xe2\x80\x9c ekranu, siekiant daugiau prieinamumo lie\xc4\x8diamiesiems ekranams.\n_START_SECTION_\nWindows 8.1\n_START_PARAGRAPH_\nAtnaujinta Windows 8 versija, sugr\xc4\x85\xc5\xbeinusi \xe2\x80\x9ePrad\xc4\x97ti\xe2\x80\x9c mygtuk\xc4\x85, bet meniu pakeitusi \xe2\x80\x9ePrad\xc5\xbeios (Metro)\xe2\x80\x9c ekranu.\n_START_SECTION_\nWindows 10\n_START_PARAGRAPH_\nI\xc5\xa1leista 2015 m. liepos 29 dien\xc4\x85 nemokamo atnaujinimo Windows 7, 8, 8.1 naudotojams forma vieneriems metams. Sugr\xc4\x85\xc5\xbeinusi \xe2\x80\x9ePrad\xc4\x97ti\xe2\x80\x9c meniu, kartu sujungusi tai su Windows 8 ekranu. \xe2\x80\x9ePrad\xc5\xbeios (Metro)\xe2\x80\x9c ekranas taip pat yra pasiekiamas per nustatymus. Su nauju Windows Phone balso asistentu \xe2\x80\x9eCortana\xe2\x80\x9c, nauja interneto nar\xc5\xa1ykle, su patobulintu \xc4\xafvairi\xc5\xb3 program\xc5\xb3 rodymu vienu metu, su galimybe tur\xc4\x97ti daugiau negu vien\xc4\x85 darbalauk\xc4\xaf vienoje paskiroje, \xe2\x80\x9eDirectX 12\xe2\x80\x9c.'